בסוף השבוע הקרוב יתקיים האירוע השנתי של יקבי רקנאטי. במסגרת האירוע, אשר יתקיים ביום שישי הקרוב (3/5) ומיועד ללקוחות ולחובבי יין, ייפתחו יינות היקב לטעימה ותינתן לקהל הזדמנות לטעום מיינות שטרם יצאו לשוק, מספר חודשים לפני השקתם.
כמו כן, יוצעו היינות למכירה עתידית במחיר זול באחוז ניכר ממחירם לכשייצאו לשוק. היינות שייחשפו על ידי יינני היקב במסגרת האירוע הם- הספיישל רזרב 2011, קריניאן פרא 2012 וסירה ויונייה 2012 מסדרת הרזרב הים תיכונית. בנוסף, יוצג במסגרת האירוע יין חדש שייחשף לראשונה.
מכירה עתידית של יינות הוא נוהג מקובל המתקיים כבר שנים בבורדו, בבורגון ובעמק הרון. היתרון לצרכן חובב היין היא האפשרות לטעום ולהתרשם מיין איכותי ומיוחד, טרם יציאתו לשווקים, ולרכוש אותו בהנחה משמעותית למדי. היינות שיוצעו לטעימה נקראים 'יינות מכירה עתידית' והם בעיקר יינות שלהם יש דרישה גדולה אך הם זמינים בכמויות קטנות בלבד. בעבר 'יקבי רקנאטי' הציעו מספר פעמים את יין הספיישל רזרב שלהם למכירה עתידית, וכעת מוצעים יחד עמו יינות נוספים מאותה הסדרה.
לצד היינות יוגשו גבינות ממשק 'יעקבס' ומגוון לחמים ממאפיית 'אגדת לחם'.